MONO เศร้า! ค่าใช้จ่ายพุ่งฉุด Q3 พลิกขาดทุน
MONO เศร้า! Q3/58 พลิกขาดทุน โดยงบฯ Q3/58 ขาดทุนสุทธิ 96.13 ลบ. จากปีก่อนที่มีกำไร 18.52 ลบ. ขณะที่ งวด 9 เดือนขาดทุนสุทธิ 358.05 ลบ. จากปีก่อนที่มีกำไร 65.36 ลบ. เนื่องจากบริษัทมีจ่ายทางการตลาด-ค่าใช้จ่ายเกี่ยวกับ Content เพิ่มขึ้น
15 พ.ย. 2558

บริษัท โมโน เทคโนโลยี จำกัด (มหาชน) หรือ MONO รายงานผลการดำเนินงานไตรมาส 3/58 สิ้นสุดวันที่ 30 ก.ย.58 (รวมบริษัทย่อย) มีผลขาดทุนสุทธิ 96.13 ล้านบาท หรือขาดทุนสุทธิ0.031 บาทต่อหุ้น เทียบกับช่วงเดียวกันของปีก่อนที่มีกำไรสุทธิ 18.52 ล้านบาท หรือมีกำไรสุทธิ0.006 บาทต่อหุ้น
ขณะที่ ผลการดำเนินงานช่วง 9 เดือนแรกมีผลขาดทุนสุทธิ 358.05 ล้านบาท หรือขาดทุนสุทธิ 0.116 บาทต่อหุ้น เทียบกับช่วงเดียวกันของปีก่อนที่มีกำไรสุทธิ 65.36 ล้านบาท หรือมีกำไรสุทธิ 0.021 บาทต่อหุ้น
สำหรับผลการดำเนินในไตรมาส 3 ที่พลิกขาดทุน ซึ่งมีสาเหตุจากการรับรู้ค่าใช้จ่ายทางการตลาด และค่าใช้จ่ายเกี่ยวกับ Content ที่เพิ่มขึ้น แต่เมื่อเทียบกับไตรมาส 2 ปี 2558 ซึ่งมีขาดทุนสุทธิ งวด 3 เดือน จำนวน 193.87 ล้านบาท ขาดทุนลดลงจำนวน 97.75 ล้านบาท คิดเป็นร้อยละ 50.42 เนื่องจากในไตรมาส 2 มีการรับรู้รายจ่ายและค่าตัดจำหน่ายเป็นเงิน 88.65 ล้านบาท จากสินทรัพย์ที่ไม่ก่อให้เกิดรายได้ของบริษัทฯ และบริษัทย่อย
 